
A korábbi Jézus ellen irányuló sikertelen próbálkozások most olyan elhatározásra késztették ezeket az embereket, hogy végleg leszámolnak Jézussal. 

Mivel azonban féltek a Jézussal szimpatizáló néptõl, ezért elhatározták, hogy titokban és nagyon komoly elõkészülettel fogják el és ölik meg.  Ján. 11,46-53.

Milyen érvet használt Kajafás a Fõtanács meggyõzése céljából azzal kapcsolatban, hogy Jézusnak mindenképpen meg kell halnia?

Elõször még csak általánosságban próbálnak okot keresni arra, hogy Jézust elítélhessék.

„Ez az ember sok csodát mível. Ha ekképpen hagyjuk õt, mindenki hinni fog õ benne: és eljõnek majd a rómaiak és elveszik tõlünk mind e helyet, mind e népet.” Jn. 11,47-48.

Kajafás viszont, a ki fõpap vala abban az esztendõben, azt monda nékik: „Ti semmit sem tudtok. Meg sem gondoljátok, hogy jobb nékünk, hogy egy ember haljon meg a népért, és az egész nép el ne vesszen”. Jn. 11,49-50.

„Ezt pedig nem magától mondta: hanem mivelhogy abban az esztendõben fõpap vala, jövendõt monda, hogy Jézus meg fog halni a népért; És nemcsak a népért, hanem azért is, hogy az Istennek elszéledt gyermekeit egybegyûjtse.” Jn. 11,51-52.

Hogyan reagált Jézus erre a körülményre, hogy ne idõ elõtt történjen meg az, amire a fõpapok készültek Jézussal szemben?

Ettõl az idõtõl fogva azonban Jézus már kerülte a nagy nyilvánosságot és a központi helyeket, ezért nem tudták, hogy hol találják meg Õt.

„Jézus azért nem jár vala többé nyilvánosan a zsidók között, hanem elméne onnan a vidékre, a pusztához közel, egy Efraim nevû városba; és ott tartóz-kodék az õ tanítványaival.” Jn. 11,54.

Jézusnak ez a lépése nagy izgalmat váltott ki az emberek körében, mert közeledett a húsvét ünnepe, és a világ minden részérõl egybesereglett emberek szerettek volna találkozni Jézussal, de senki sem tudta, hogy hol tartózkodik.

„Keresék azért Jézust, és szólnak vala egymással a templomban állva: Mit gondoltok, hogy nem jön-é fel az ünnepre?” Jn. 11,56.

A meghiúsult szándékuk megvalósítása érdekében mivel egészítették ki a Jézus ellen kigondolt tervüket?

Ebben a sajátos helyzetben a fõpapoknak szükségük volt egy olyan személyre, aki ismeri Jézus tartózkodási helyét, és  kész azt elárulni nekik.

„A papi fejedelmek pedig és a farizeusok is parancsolatot adának, hogy ha valaki tudja, hogy hol van, jelentse meg, hogy Õt megfogják.” Ján. 11,57.

Valószínû, hogy ez a rendelet indította el Júdásban azt a szándékot, hogy elárulja Jézus tartózkodási helyét.  Luk. 22,3-6.

lázár feltámasztásának körülményei

Lázár betegségének híre  (Jn. 11,1-17.)

Mit tudhatunk errõl a Bethániában lakó családról, és a Jézushoz fûzõdõ kapcsolatukról?

Három testvér (Mártha, Mária és Lázár) lakott együtt abban a bethániai házban, ahol Jézus gyakran talált pihenést és nyugalmat a fárasztó munkája után.

Valószínûleg magukban éltek, mert a családjukról semmit sem említ a Biblia.

Jézus a barátjának nevezi Lázárt a tanítványaival folytatott beszélgetése közben.

Mária viszont nagyon bensõséges érzéssel, kötõdött Jézushoz, amit különbözõ módon újra és újra kifejezett. 

Valószínûleg Mária volt az a bûnös nõ, akit Jézus elé vittek a farizeusok, akit Jézus mentett ki a halálra kövezés ítélete alól, és Õ volt az is, akibõl hét ördögöt ûzött ki. Jn. 8,1-11.  Lk. 8,2-3.

Ezek a körülmények magyarázzák Mária különösen mély ragaszkodó szeretetét Jézussal kapcsolatban. Lk. 7,36-39.  

„Amikor ügye az emberek szemében reménytelennek tûnt, Krisztus meglátta Máriában a képességet a jóra... Jézus kegyelme által az asszony az isteni természet részese lett. Aki elbukott, akinek értelme démonok lakhelye volt, az a szolgálattal, barátsággal nagyon közel került a Megváltóhoz. Mária volt az, aki lábánál ült és tanult Tõle. Mária volt az, aki a drága kenetet fejére öntötte, lábát pedig könnyeivel mosta. Mária állt a kereszt mellett, s követte Õt a sírig. Feltámadása után Mária jött elsõként a sírhoz. Mária hirdette elsõnek a feltámadott Megváltót.” (JÉ 477,3)

Hogyan fogadta Jézus a Lázár súlyos betegségérõl szóló hírt, és miért viszonyult hozzá ilyen módon?

Mikor a testvérek üzenetébõl meghallotta Lázár súlyos betegségének hírét, még két napig maradt azon a helyen, ahol éppen tartózkodott, és csak azután döntött úgy, hogy elindul a júdeai Bethániába, Lázár házához.

Ezt a magatartását Jézus a következõképpen indokolta a tanítványai elõtt: „örülök, hogy nem voltam ott, ti érettetek, hogy higyjetek”. Jn. 11,15. 

A Golgota eseményéhez közeledve a tanítványoknak szükségük volt Jézus Messiás-i mivoltával kapcsolatosan egy olyan rendkívüli megerõsítésre, mint ami Lázár feltámasztásakor történt.

Miért ellenezték Jézus tanítványai, hogy a Mesterük újra Júdeába menjen?

Mert féltették Mesterüket a fõpapok gyilkos szándékától, hiszen már mindenki tudta, hogy mindenképpen meg akarják Õt ölni. 

Ennek az összefüggésében hangzott el Tamás kijelentése: „menjünk el mi is, hogy meghaljunk vele”, ha Jézus meghal, akkor nincs értelme tovább élni.  Jn. 11,16. 

Jézus tudta, hogy Lázár már meghalt, akkor miért mondta azt, hogy csak „elaludt, de elmegyek, hogy felköltsem õt”?

A Biblia azért nevezi alvásnak a az elsõ halált, mert több vonatkozásban is hasonlítható egyik a másikhoz.

Miként az alvó ember semmit sem tud arról, hogy mi történik körülötte, akképpen a meghaltak sem tudnak semmit arról, hogy mi történik a nap alatt.  Préd. 9,7-8.

Miként az alvó ember egyszer csak felébred, és tovább folytatja a tevékenységét, így lesz ez a meghalt emberek esetében is a feltámadás után.  Jel. 13,7.  Jel. 20,9.

„A halál nem változtatott rajtuk. Sírjukból kilépve felvették megszakadt gondolataik fonalát. Ugyanaz a gyõzelmi vágy sarkallja õket, mint ami a sírba szálláskor bennük élt.”  (N.K. 589,2/b.)

Találkozás a gyászoló családdal  (Jn. 11,18-37.)

Hogyan gondolkodott a két testvér és a falubeliek arról, hogy Jézus az értesítés ellenére csak akkor érkezett meg, amikor Lázár már meghalt?

Mindkét testvér szinte szemrehányó szavakkal fogadta Jézust: „Uram, ha itt lettél volna, nem halt volna meg a testvérem”. Jn. 11,4. 

A családdal együtt gyászoló Jeruzsálembeliek pedig azt mondták: „Nem megtehette volna-é ez, a ki a vaknak szemét felnyitotta, hogy ez ne haljon meg?”. Jn. 11,20. 

Hogyan fogadta Mártha Jézus érkezésének hírét, hol találkozott Vele?

Jézus iránti szeretetétõl késztetve ott hagyja az egész vendégsereget, és elébe megy Jézusnak a falu határába, nem tudja otthon megvárni, míg megérkezik.

Mit akart Jézus azzal mondani, hogy aki Õbenne hisz, az „ha meghal is, él”, illetve „soha meg nem hal”?

Ebben a jézusi gondolatban elõször is a kétféle halál és a kétféle élet közötti különbségre van téve a hangsúly, mint annyiszor a jézusi tanításokban.  Ján. 3,36.

Egyik kijelentésében azt mondja ki Jézus, hogy az elsõ halál nem diadalmaskodhat az örök élet felett, a Jézusból fakadó élet erõsebb, mint a halál.

Másik kijelentésével viszont azt hangsúlyozza, hogy aki Õbenne hisz, az sohasem hal meg a kárhozat halálával, azon „nincs hatalma a második halálnak”. Jel. 21,6.

Mit tett Mária, amikor a vissza érkezõ testvére elmondta neki, hogy Jézus itt van a falu határában?

Mária is azonnal felkelt és sietve kiment a falu határába, hogy minél elõbb találkozzon Jézussal.

Bár Mártha titkon szólt Máriának, de Mária távozását félreértették a vendégek, azt hitték, hogy Mária a sírhoz megy ki, ezért sokan utána mentek.

Ekkor újra megfigyelhetjük, hogy Mária mennyire másként viszonyult Jézushoz, mint Mártha, hiszen Mária azonnal leborult Jézus lábaihoz, ami a tiszteletadás legmagasabb szintû megnyilatkozása volt.

Miért szomorodott el Jézus azon, hogy Lázár testvérei és az ismerõsei siratják a meghaltat, miközben Õ maga is könnyekre fakadt?

Szomorúsága és sírása nem azonos indítékból fakadt a körülötte lévõ emberekkel.

Jézus azért búsult el lelkében, mert látta az emberek képmutató, megjátszott és tettetett gyászoló fájdalmát.

Jézus nem Lázárt siratta a gyászolókkal, hiszen éppen most készült feltámasztani Õt, hanem a gyászolókat siratta, miattuk hullatott könnyeket, mint késõbb Jeruzsálem felett is, mert elõre látta a bekövetkezõ eseményeket.

Lázár feltámasztásának csodája  (Jn. 11,38-45.)

Hogyan reagált Mártha arra az elõkészületre, amit Jézus tett a sír elõtt?

Amikor Jézus azt parancsolja, hogy vegyék el a követ a sír szájától, akkor Mártha Jézushoz fordul, és szinte megütközve mondja neki: „Uram, immár szaga van, hiszen negyednapos”. Jn. 11,39.

Jézus azonban emlékezteti Márthát a korábbi beszélgetésükre: „Nem mondtam-é néked, hogy ha hiszel, meglátod majd az Istennek dicsõségét?”. Jn. 11,40.

Miért másokkal vetette el Jézus a sír bejáratától a követ, miért nem Õ tette?

Mert részt akart adni nekik abban a csodában, amit készült elvégezni Lázár feltámasztásával.

Ugyanezzel a szándékkal von be bennünket Isten az evangélium hirdetésének szolgálatába, mert rész akar adni abban az örömben, amikor egy ember találkozik Jézussal és ennek hatására megváltozik az élete.

„Krisztus így mutatta be, hogyan mûködik együtt Isten az emberrel. Amit emberi erõ megtehet, azt nem isteni erõ hívatott megtenni.” (JÉ 450,2)

Lázár feltámasztását a saját isteni hatalmával cselekedte meg, vagy csak egy imádságot mondott Jézus annak érdekében, hogy az Atya tegye ezt meg?

Jézus szavaiból kitûnik, hogy csupán „a körülötte álló sokaságért mondta” el az Atyához intézett imáját, hogy higgyenek az Istentõl való küldetésében. Jn. 11,42. 

Lázár feltámasztását viszont már a saját isteni szavával végzi el, amellyel parancsol a természeti erõknek, és azok engedelmeskednek Neki, a teremtõnek.

„a csoda, mellyel Krisztus feltámasztotta Lázárt a halálból, az összes elhalt igazak feltámasztását jelképezi. Szavai és cselekedetei által Jézus a feltámadás Szerzõjének jelenti ki magát.” (JÉ 447,2)

Milyen hatást gyakorolt ez a rendkívüli csoda a jelenlévõ zsidókra? 

„Sokan hívének azért õ benne ama zsidók közül, a kik Máriához mentek vala, és láták, a miket cselekedett vala”. Jn. 11,45.

A Fõtanács végleges döntése Jézus felõl  (Jn. 11,46-57.)

Hogyan fogadták a Fõtanács tagjai Lázár feltámasztásának hírét?

Lázár feltámasztásának csodája éppen az ellenkezõ hatást váltotta ki a fõpapokból, mint kellett volna, a hír hallatán végleg elutasították Jézust, mint Messiást.


